Source: http://protex.sk/a.php?c=201008&PHPSESSID=gok12vpnr2ea1m8chn2i7qssr7
Timestamp: 2018-01-19 13:12:40+00:00
Document Index: 3361040

Matched Legal Cases: ['§ 5', '§ 3', '§ 4', '§ 5', '§ 6', '§ 6', '§ 7']

Tlačivá, Kancelárske potreby - Internetová predajňa PROTEX
Tu ste: Hlavná stránka > Aktuality 2010/08
Predaj tlačív a kancelárskych potrieb na internete
Hlavná stránka | Aktuality | Ako nakupovať | O nás || Pokladňa Registrácia Prihlásenie
Hľadanie: .
Nákupný košík: 0 pol. za: 3.32 EUR ( = 100.02 Sk )
2010/08 - aktuality
Nastaviť bezplatné zasielanie informácií na Váš mail
dňa 23.08.2010
Nové povinnosti - Štátne symboly v školách a orgánoch územnej samosprávy
Zvýšilo sa životné minimum a daňový bonus od 1.júla 2010
Zmena príspevkov na podporu náhradnej starostlivosti o dieťa
Podrobnejšie k jednotlivým bodom:
S účinnosťou od 1. septembra 2010 bol zákonom 200/2010 Z.z. novelizovaný zákon 63/1993 Z.z. o štátnych symboloch Slovenskej republiky, ktorý prináša tieto zmeny:
Školy so štátnym vzdelávacím programom sú povinné (okrem umiestnenia štátneho znaku podľa doterajších predpisov) umiestniť:
- na vhodnom mieste v priestoroch školy štátnu zástavu, text štátnej hymny a preambulu Ústavy Slovenskej republiky tak, aby nebola narušená ich dôstojnosť.
-umiestniť v miestnosti, v ktorej prebieha vyučovanie, grafické znázornenie štátnej zástavy, text štátnej hymny a preambuly Ústavy Slovenskej republiky tak, aby nebola narušená ich dôstojnosť.
Orgány územnej samosprávy sú povinné (okrem umiestnenia štátneho znaku podľa doterajších predpisov) umiestniť v miestnosti, v ktorej prebieha zasadnutie obecného, miestneho, mestského zastupiteľstva alebo zasadnutie zastupiteľstva samosprávneho kraja, štátnu zástavu a preambulu Ústavy Slovenskej republiky tak, aby nebola narušená ich dôstojnosť.
Štátne symboly, text preambuly Ústavy či text hymny je možné si stiahnuť z internetovej stránky Úradu vlády SR, a vytlačiť, alebo sú k dispozícii v našej ponuke ako kvalitne farebne vytlačené a zalaminované označenia (formátu A4), s umývateľným povrchom. Pre podrobnosti kliknite na niektorý obrázok:
Štátny znak Štátna zástava Text hymny a preambuly Ústavy
Opatrením 300/2010 Z.z. Ministerstva práce, sociálnych vecí a rodiny Slovenskej republiky s účinnosťou od 1.7.2010 sa zvýšili sumy životného minima upravené podľa § 5 ods. 2 písm. b) zákona (601/2003 Z. z. o životnom minime) takto:
a) ak ide o jednu plnoletú osobu: z 185,19 EUR na 185,38 EUR,
b) ak ide o ďalšiu spoločne posudzovanú plnoletú fyzickú osobu: z 129,18 EUR na 129,31 EUR,
c) ak ide zaopatrené neplnoleté dieťa alebo o nezaopatrené dieťa: z 84,52 EUR na 84,61 EUR.
V súvislosti s touto zmenou od 1.7.2010 sa menila aj výška daňového bonusu na dieťa z 20,00 EUR na 20,02 EUR
Od septembra 2010 sa menia príspevky na podporu náhradnej starostlivosti o dieťa (podľa zákona 627/2005 Z.z., menia sa opatrením MPSVaR č. 337/2010 Z.z. s účinnosťou od 01.09.2010):
Jednorazový príspevok pri zverení do náhradnej starostlivosti (§ 3 ods.4) sa mení z 344,25 EUR na 344,59 EUR
Jednorazový príspevok pri zániku náhradnej starostlivosti (§ 4 ods.3) sa mení z 862,33 EUR na 863,19 EUR
Opakovaný príspevok dieťaťu (§ 5 ods.3 písm.a)sa mení z 129,17 EUR na 129,29 EUR
Opakovaný príspevok náhradnému rodičovi (§ 6 ods.4) sa mení z 164,22 na 164,38 EUR
Zvýšenie opak.príspevku náhr.rodičovi (§ 6 ods.5) sa mení z 116,81 EUR na 116,92 EUR
Osobitný opak. príspevok náhr.rodičovi (§ 7 ods.4) sa mení z 67,68 EUR na 67,74 EUR
Ak si myslíte, že tieto informácie môžu byť užitočné Vášmu známemu, tu mu môžete poslať odkaz na túto stránku:
Poslať známemu odkaz na tieto informácie
(ak sem kliknete, otvorí sa Váš poštový program s pripraveným textom, ktorý môžete pred odoslaním upraviť)
Vaše pripomienky, námety môžete adresovať e-mailom na adresu info@protex.sk .